Barcelona, capital de les pantalles - MetaData\nL’ISE acull les principals novetats del sector audiovisual per a camps tan variats com les oficines, l’entreteniment o l’educació\nMarc Vilajosana Dijous, 12 de maig de 2022 | 07:00h\nLes pantalles han demostrat la seva flexibilitat de formats a l'ISE | Marc Vilajosana\nKarl Ferdinand Braun va construir el primer tub de raigs catòdics el 1897, la tecnologia que donaria lloc als primers monitors i televisors de la història. Poc s’imaginava l’inventor alemany que, 125 anys després de la seva idea, el món estaria governat per pantalles de tota mena. La demostració més evident la trobem en la Integrated Systems Europe (ISE), la principal fira mundial del sector audiovisual que, després de 16 anys a Amsterdam i una pausa pandèmica, ha celebrat la primera edició a gran escala a Barcelona amb més de 800 expositors internacionals i almenys 50.000 visitants.\nDe pantalles, a l’ISE, n’hi ha per donar i per vendre. En trobem de petites i de grans, a totes alçades i variacions. Pensar en un monitor com un element estàtic i pla és ja una idea desfasada o, com a mínim, limitada. Ho demostra la xinesa INFiLED amb les seves pantalles corbes, capaces de crear un cercle perfecte de monitors d’1,9 metres de diàmetre, i la també xinesa Scenico, que ha desenvolupat uns panells LED que s’enrotllen com una persiana. Els visitants del congrés han pogut experimentar des d’habitacions recobertes en 360º amb pantalles per viure una experiència immersiva, com la que ha preparat Paradoxa, l'experiència immersiva creada per la catalana OnionLabs, fins a informació flotant a l’aire, aconseguida amb el gir de les aspes d’un petit ventilador que incorpora tecnologia lumínica.\nL'ISE acull des de les pantalles amb major qualitat d’imatge fins a opcions corbes, en forma de persiana o flotants\nPer descomptat, en la fira de referència del sector audiovisual no podien faltar pantalles tradicionals que destaquin per usar la tecnologia més puntera al servei de la qualitat d’imatge. L’exemple més clar el presenta Samsung amb The Wall, un monitor de 220 polzades que utilitza la tecnologia microLED per obtenir una resolució 8K que sorprèn a tothom qui passa per davant per la seva nitidesa. Sony no ha volgut quedar-se enrere i també ha portat al saló les Crystal Led, unes pantalles que destaquen pel seu control del contrast que es comercialitzen en format modular.\nThe Wall, de Samsung, és una de les demostracions tècniques més impactants de l’ISE | Imatge: Marc Vilajosana\nTanmateix, entre les grans corporacions del mercat, l’estand amb una major varietat d’aplicacions és el de LG. La companyia sud-coreana ha volgut estar present en tots els sectors, des de l’educació i la restauració, fins al transport públic. Aquest darrer és un dels casos que més criden l’atenció: l’empresa ha simulat un vagó de metro dins del seu espai, en el qual es mostra l’ús d’una pantalla LED transparent on acostumen a anar les finestres del tren, que aprofita per projectar informació de servei.\nL’educació i l’oficina sumen pantalles\nSi una cosa ha assentat la pandèmia en el nostre dia a dia, és l’adopció del teletreball i el treball híbrid, unes metodologies que, amb el retorn a la presencialitat, s’han mantingut en molts entorns. El sector audiovisual ha recollit aquesta demanda i l’ha convertida en tota mena d’aparells: des de monitors amb càmeres web incorporades, auriculars i telèfons fixes digitals, fins a càpsules aïllants per realitzar trucades i teletreballar en silenci. Companyies com Jabra GN, Poly, Yealink, Airtame o HP han mostrat les seves alternatives, però la que l’ha portada a una escala més gran ha estat Microsoft, que ha preparat dues sales íntegres adaptades al treball híbrid amb taules, pantalles, càmeres i micròfons ubicats de manera que tant les reunions presencials com les virtuals es duguin a terme amb la màxima comoditat i qualitat.\nL’e-Blackboard és una pantalla que permet l’escriptura amb guix líquid i tradicional | Imatge: Marc Vilajosana\nL’educació també és un dels sectors que més pantalles ha sumat. Una de les propostes més interessants és l’e-Blackboard, que integra en un sol aparell les funcionalitats de les pissarres i dels ordinadors amb projectors. “Tota la superfície ens permet escriure amb guix líquid o amb guix tradicional, la qual cosa fa que alguns professors se sentin més còmodes que amb el format digital”, explica Joan Torrents, export manager d’Atlantic Devices, empresa assentada a Òdena (Anoia) que s’encarrega de la distribució del producte al sud d’Europa, Orient Mitjà i l’Àfrica del Nord. Tocant l’aparell amb els cinc dits alhora activem i desactivem la pantalla digital, que duu un ordinador integrat dins seu. També té un sistema de captura, que a través d’una tecnologia d’infrarojos permet digitalitzar tot allò que s’escriu amb el guix a la pissarra.\nUna altra aplicació interessant, en aquest cas de tecnologia sonora, és la Catchbox, un micròfon sense cables pensat per poder ser llançat entre una audiència àmplia. “Pots passar-lo en pràcticament qualsevol classe d’habitació, té un rang de 100 metres”, desvela el cap de vendes al Regne Unit i Escandinàvia de l’empresa, Valdis Rekis. L’aparell té forma de dau i el tacte d’un coixí, de manera que es protegeix correctament l’electrònica davant els moviments pels quals s’ha pensat. El producte es comercialitza en dues variants: una més econòmica, que només incorpora un dispositiu, i una altra més completa, amb càrrega sense fils i un petit hub que permet connectar fins a dos micròfons. En els dos casos, la coberta pot ser personalitzada amb els colors i logotips que es desitgi.\nCatchbox permet ser llançat entre una audiència àmplia | Imatge: Marc Vilajosana\nEls cartells i els preus, ara amb tecnologia LED\nExplorant els estands de Samsung, LG i altres grans companyies es pot observar una tendència a l’alça: la digitalització dels comerços a través de l’ús de pantalles. Sigui per mostrar el menú d’un restaurant, les ofertes més interessants o els preus d’unes sabatilles, l’ISE és ple d’aquesta classe d’aplicacions. De fet, aquesta darrera és la que ha presentat l’empresa catalana Admira al congrés: un sistema digital que substitueix les clàssiques etiquetes de preus de paper per una pantalla LED amb informació que es pot modificar al moment amb una aplicació per a telèfons mòbils. “Amb el nostre software pots manejar la publicitat, els preus dinàmics... L’aplicació ja està funcionant en més de 5.000 estancs”, apunta David Rosa, membre de l’equip d’operacions de l’empresa.\nLa tecnologia d’Admira permet canviar els preus exposats des del telèfon mòbil | Imatge: Marc Vilajosana\nUna solució similar és la que presenta Novisign, empresa israeliana especialitzada en software de senyalització digital que ha mostrat un dispositiu que mostra els preus dels productes exposats i que compta amb una plataforma per editar l’estètica de tot el que es veu en pantalla. “Permetem a la gent crear informació dinàmica, en directe i via broadcast per a qualsevol pantalla. Som agnòstics del hardware“, declara el CEO i cofundador de Novisign, Gil Matzliah. A l’ISE, l’empresa està mostrant la seva proposta per al sector retail: “El comerç en línia avança a gran velocitat, però a les botigues pràcticament no hi ha res digital, potser només opcions de pagament. El que oferim són pantalles que et mostren informació del producte, del preu i promocions”.\nEl vidre que possibilita les pantalles\nL’ISE no només aglomera solucions finals, sinó també aquells components necessaris per a la fabricació i el muntatge dels dispositius que acaben arribant al públic general. Un dels més indispensables és el vidre de les pantalles, un material que ha de passar per tota classe de processos tècnics i químics per fer-lo adequat a l’ús que se li dona a la indústria. A Catalunya, SEVASA lidera la innovació del sector des de la seva seu a Vacarisses (Vallès Occidental). “Tenim un vidre amb un tractament antireflex en una de les superfícies, la qual cosa li proporciona una millor resposta del software tàctil sense que es vegin les marques de dits”, explica la marketing manager de la companyia, Núria Galbe.\nLa seva solució, basada en un procés de netejat de l’àcid, s’aplica directament sobre una de les capes del material, sense noves substàncies, la qual cosa habilita l’ús de la tecnologia per a espais interiors, com museus o botigues, i també exteriors, com tòtems de publicitat o marquesines d’autobús. “Amb aquest tipus de vidre tenim el format més gran del món, fins a nou metres. Ningú, a escala internacional, pot fer aquest tipus de matejat”, assegura Galbe. De fet, la marketing manager de SEVASA apunta que la seva solució, recomanada per a pantalles que superin les 17 polzades, es pot produir amb un rang variable de gruix, des dels 1,1 mm fins als 15 mm. D’altra banda, el client també pot triar si prefereix potenciar la transparència del vidre o bé la seva capacitat d’eliminar reflexes: “Si estàs en exteriors, vols l’antireflex màxim, però si estàs en un museu on pots controlar la il·luminació, el voldràs més transparent”.\nDimarts, 10 de maig de 2022 | 18:45h


Saber més respecte al cognom Koczera és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Koczera sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Koczera.\nNom de Famille Koczera\nEl cognom Koczera en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Koczera, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Koczera és major a la de la resta de països.\nEl mapa del cognom Koczera\nL'oportunitat d'informar-se en un mapamundi sobre quins països posseeixen una major quantitat de Koczera en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Koczera, per a aconseguir així la informació precisa de tots els Koczera que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Koczera, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Koczera. De la mateixa manera, podem veure en quins països s'han arrelat i desenvolupat, motiu pel qual si Koczera és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Koczera del món\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Koczera en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Koczera poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Koczera és un cognom més freqüent, i en quins països Koczera és un cognom insòlit o inexistent.


Ref : Castello Nou\nPrecio de Venta : 247 000 €\nNúmero de plantas : 1\nCasa de planta plana, en la urbanización residencial Castelló Nou, terreno plano, arbolado de 350 m2, casa totalmente renovada con aire acondicionado, bomba de calor, 2 dormitorios, cocina, gran salon comedor, baño, garage, superficie 80 m2 , totalmente amueblada y equipada.\nMaison à Castelló Nou, terrain plat, arboré de 350 m2, maison entièrement rénovée avec climatisation, pompe à chaleur, 2 chambres, cuisine, grand salon, salle de bains, garage 80 m2, entièrement meublé et équipée.\nFICHA DESCRIPTIVA/FICHE DESCRIPTIVE: https://onedrive.live.com/redir?resid=F0D23A98ECDDDECA!222&authkey=!AHJgUUV2YXG_vqw&ithint=file%2cpdf


15. Di 09.07.2019 12:00 - 13:15\n21. Di 24.09.2019 12:00 - 13:15


Jorge va sortir a caminar i no va tornar a casa: 500 dies després, el misteri es manté\nJorge Alamillo va desaparèixer a Candón (Huelva) | La Noticia Digital\nEra amant de l'esport i la natura i va aprofitar el primer cap de setmana de desescalada per a fer una ruta\nper Jordi Cumplido 20/10/2021 17:40h\nJorge Alamillo porta exactament 514 dies desaparegut, i ningú del seu entorn té idea d'on pot estar. Se li va perdre la pista el 24 de maig de 2020 a Candón, a la província de Huelva, quan va sortir a fer esport i no va tornar a casa. Des de llavors, hi ha moltes hipòtesis i poques certeses.\nEl dia que va desaparèixer, Espanya estava començant la desescalada després de molts mesos de restriccions per l'estat d'alarma. Era el primer cap de setmana després de molts dies de confinament, i Jorge i els seus van decidir passar el dia en família en una casa que tenen a Candón. «Aquí va començar el malson», recorda la seva germana, María José.\nVa sortir a caminar\nEl maig de 2020, el país va començar una desescalada per fases que permetia sortir al carrer amb relativa normalitat. Un dels milions d'espanyols que van aprofitar aquells primers dies per a sortir va ser Jorge Alamillo. L'home, de 41 anys, era un amant de l'esport i la natura.\nEl 24 de maig va sortir de casa amb la intenció de fer una ruta per l'entorn natural del llogaret. Els seus pares l'esperaven per dinar, però les hores van anar passant i Jorge no donava senyals de vida.\nJorge fa un any, quatre mesos i vint-i-quatre dies que va desaparèixer | La Notícia Digital\nLa seva mare li va trucar, i estava agitat\nEl jove havia sortit de casa cap a les nou del matí, i cap a un quart de dotze la seva mare li va trucar. Recorda aquell moment com si fos ahir. El va notar agitat, com si estigués corrent. Ell li va dir que era a prop de casa i que ja anava cap allà.\nHa passat un any, quatre mesos i vint-i-quatre dies. Temps suficient perquè els seus s'hagin imaginat tota mena d'hipòtesis, des d'un accident a una desorientació, o fins i tot alguna cosa pitjor. La desaparició de Jorge Alamillo és una agonia per als seus familiars i un trencaclosques per a la policia.\nL'últim que se sap d'ell\nLa Guàrdia Civil van pentinar 70 quilòmetres de camp i només van trobar una ampolla d'aigua i el telèfon mòbil de Jorge. I l'últim que saben d'ell és la conversa que va tenir amb la seva mare. A la següent trucada ja no va respondre, i llavors li van perdre el rastre.\nFotos familiars de Jorge Alamillo, desaparegut fa més d'un any | cedida\nA les cinc de la tarda, el mòbil de Jorge va deixar d'emetre senyal i el van donar per desaparegut. Es va posar en marxa un operatiu format per familiars i amics, que van començar a pentinar la zona. Creien que podia haver tingut un accident i el buscaven per a ajudar-lo.\nLa prioritat era trobar Jorge com més aviat millor per si li havia passat alguna cosa. Primer van ser els seus familiars. Després s'hi van afegir amics, veïns i voluntaris. I finalment, la Guàrdia Civil, que va organitzar un dispositiu de cerca actiu que actualment encara està operatiu.\nUn noi divertit i alegre\nJorge Alamillo era un noi divertit i alegre que sempre feia broma. També era un amant de l'esport i la natura, i solia fer rutes en bicicleta, senderisme, anar a córrer i altres activitats. El 2017 va començar a treballar a Decathlon, i va acabar sent tot un expert en la secció de muntanya.\nPerò la pandèmia li va tallar les ales, i va haver de passar mesos sense sortir de casa ni treballar. El confinament va ser especialment dur per a ell, ja que no sabia estar tancat a casa. Quan es va anunciar la desescalada, es va mostrar molt feliç a les xarxes socials.\nJorge Alamillo era un jove divertit i alegre | cedida\n«Si lluitem fins al final, aconseguirem el que volem», deia. «Malgrat tot el que està passant, estic molt bé». Jorge va publicar aquest missatge pocs dies abans de desaparèixer, i feia evident que estava molt il·lusionat de poder recuperar la normalitat d'abans de la pandèmia\n«Ara valoro coses que abans no valorava, perquè estava perdut. A poc a poc s'anirà solucionant la cosa», afegia. Va deixar alguns comentaris més, sempre mostrant un esperit positiu i animant els altres. Així doncs, és poc probable que desaparegués de manera voluntària.\nEl van veure desorientat\nEl dia que va desaparèixer, Jorge va entrar a la finca d'un veí més o menys a la mateixa hora que li va trucar la seva mare. Li va dir que estava desorientat i li va preguntar com tornar a Candón. L'home li va assenyalar el camí de tornada, però, pel que sembla, no el va trobar.\nDurant tota una setmana van mapejar la zona, la van dividir per sectors i van buscar Jorge per terra, mar i aire. Van rastrejar els embassaments de l'entorn, van utilitzar els gossos de la unitat canina, van posar en moviment helicòpters i drons. Però 514 dies després dels fets, no hi ha ni rastre de Jorge Alamillo, i el misteri continua.\nDispositiu de cerca de Jorge Alamillo a Candón (Huelva) | Cedida\nLa hipòtesi més factible és que s'hagués desorientat i que la confusió augmentés a mesura que anaven passant els dies, per això el van buscar en ciutats de l'entorn. Una altra possibilitat és que hagués tingut un accident. Per aquest motiu, mai han deixat de buscar al camp.\nLa família va rebre trucades de tot arreu, dient que l'havien vist perdut buscant menjar en contenidors. Tots els avisos van resultar ser falsos, i temps després ja no saben què pensar. Els seus germans i els seus pares només volen que el malson s'acabi com més aviat millor.\nÚltima hora Última hora Successos Última hora Desaparegut Última hora Guàrdia Civil Última hora Família Última hora Andalusia Última hora Amistat\nBusquen un pederasta que va endur-se una nena de 6 anys a Espanya\nDesapareix sense deixar cap rastre Nuria, de 21 anys: la trista història que amaga


Cs es queda sol proposant un canvi de model educatiu: de la immersió al trilingüisme\nL’Ajuntament buscarà els fons europeus per reactivar el parc del riu Ripoll 2 març 2021\nL’Ajuntament aprova destinar l’1% de les inversions a evitar que el patrimoni públic s’ensorri 2 març 2021\nMoció lingüística al ple municipal. L’ha portat Ciutadans, el partit més procliu a un canvi en el sistema educatiu des de la seva creació fa 15 anys. En els acords, el partit taronja volia instar el govern català a impulsar un model trilingüe i complir les resolucions judicials que marquen un mínim del 25 per cent en castellà a les classes, a més de rebutjar les esmenes acordades al Congrés dels Diputats entre el govern central i ERC en el marc de la llei Celáa.\nEls canvis a la nova llei estatal d’educació han donat peu a Ciutadans a portar la moció al ple, al considerar que es barra el pas al castellà de forma permanent a l’escola catalana. El partit taronja ha tornat a proposar el seu model lingüístic a l’escola, més proper al trilingüisme que a l’actual, d’immersió lingüística en català. Hernández creu que cal posar al dia el model educatiu, que beu de les lleis de política lingüística aprovades durant el pujolisme amb el consens dels socialistes i l’antic PSUC.\n“Hi ha un risc que el català es vegi com una llengua d’imposició i així es pot veure o s’està veient a molts punts de la nostra ciutat. Comparteixo que la llei dels anys 80 va ser important però no ens podem quedar en aquest model”, ha dit. En tot cas “l’alumne que és castellanoparlant no és educat en la seva llengua materna, com sí passa amb els catalanoparlants”. Un fet inèdit a Europa, apunta.\nEn síntesi, aposta per un model on el castellà tingui presència vehicular, almenys el 25 per cent com mana el Tribunal Superior de Justícia de Catalunya, i també l’anglès. El mateix model, que tenen les escoles on porten els seus fills els “prohoms del procés”. I insisteix que els alumnes castellanoparlants tenen més fracàs escolar a causa de la immersió. El portaveu municipal de Ciutadans ha rebut crítiques a banda i banda. Des de portar mocions electoralistes fins a tenir arguments capciosos o lluny de la realitat. Però no ha reculat: “defensem el mateix des de l’any 2006 i seguirem així”, ha dit. “Ja sabem que el PSC pensarà una cosa o la contrària en funció de qui necessiti per tenir la majoria però nosaltres sempre lluitarem pels principis i drets que hem defensat”, ha assegurat. En aquest punt, l’alcaldessa, Marta Farrés, ha pres la paraula per recordar que el PSC és impulsor de la immersió lingüística i sempre l’ha defensada.\nCiutadans s’ha quedat sol, com era d’esperar. El regidor d’Educació, Manuel Robles (PSC), ha definit la proposta com a “capciosa” i ha assegurat que el nivell educatiu té més a veure amb la desigualtat social que amb la llengua d’instrucció. La realitat catalana no és l’apuntada per Ciutadans, ve a dir Robles, director de l’institut Agustí Serra durant dècades. El regidor d’Esquerra Raúl García Barroso ha rebutjat els arguments d’Hernández, que vincula el fracàs escolar entre castellanoparlants a la immersió, i la defensa també entre les classes populars i castellanoparlants, de les quals ell mateix se sent partícip. “Segons vostè jo hauria de ser un analfabet”, ha dit García Barroso. El regidor de la Crida Lluis Perarnau ha vinculat la proposta de Cs amb les del PP i VOX i ha assegurat que la immersió és model de la reflexió de les esquerres i les classes populars, amb un suport majoritari. “Defensarem la llengua pròpia de Catalunya, el català, i el model de Ciutadans és evident que no és el nostre ni el model de l’esquerra catalana”, ha dit. Podem ha demanat centrar-se més en les desigualtats socials que en la llengua per reduir el fracàs escolar. Finalment el regidor de Junts, Quim Carné ha acusat Cs amb vehemència de “manipular electoralment” i d’usar les llengües com “una arma”.\nFoto portada: una captura del ple telemàtic de gener de 2021.


ANC i Òmnium fan una crida a concentrar-se aquesta tarda davant la seu de la CE a Barcelona\nANC i Òmnium fan una crida a concentrar-se aquest vespre davant la seu de la Comissió Europea a Barcelona\nLa protesta, prevista a les set del vespre sota el lema 'Justícia a Europea. Injustícia a l'estat espanyol', vol mostrar el suport a Junqueras i Torra\nL’ANC i Òmnium Cultural han fet una crida a concentrar-se avui a les set del vespre davant la seu de la Comissió Europea (CE) a Barcelona després de les dues sentències fetes públiques avui: la del Tribunal de Justícia de la Unió Europea (TJUE), que conclou que el president d’ERC, Oriol Junqueras, tenia immunitat des que va ser elegit eurodiputat; i la del Tribunal Superior de Justícia de Catalunya (TSJC), que condemna a un any i mig d’inhabilitació el president de la Generalitat, Quim Torra.\nSota el nom de ‘Justícia a Europa. Injustícia a l’estat espanyol’, totes dues entitats han convocat aquestes concentracions per a expressar el suport a ambdós polítics.\n‘L’estat espanyol condemna i vol guanyar amb la judicatura allò que no ha aconseguit a les urnes. Mentrestant, Europa decideix d’avalar els drets dels eurodiputats Junqueras, Carles Puigdemont i Toni Comín’, destaca l’ANC, que afegeix que només els catalans decideixen qui ha de ser el president de la Generalitat i els seus representants a Europa.\nPer Òmnium, la justícia europea ha donat ‘un nou cop a la justícia espanyola, i l’ha desautoritzada a escala internacional’, i per això demana la nul·litat del judici de l’1-O i la llibertat de tots els presos polítics i els exiliats. També considera inacceptable la inhabilitació de Torra i acusen el TJSC ‘d’atacar la llibertat d’expressió’ del president de la Generalitat.


My English walk by Enric Calvet 1673 views\nPaper house by Enric Calvet 4188 views\nWhere do people speak english in th... by Enric Calvet 2527 views\nIs Younger Better? by Carol Read by Enric Calvet 2481 views\nAlba Ramírez at Departament d'Educació\n1. CALVET, Enric i TURÓN, Isabel. Perspectiva Escolar 337 de setembre de 2009 (Publicació de Rosa Sensat) ISSN: 0210-2331 (Pp. 24-30). ANGLÈS: QUAN? COM? QUI? Són moltes les escoles que han començat a oferir la llengua anglesa a Educació Infantil; algunes amb projectes definits i consensuats en claustre que garanteixen una continuïtat, mentre d’altres només han optat per “satisfer” la demanda dels pares i mares amb espais de joc i cançons com a simple introducció de la llengua estrangera. Fins i tot, algunes llars d’infants s’han apuntat a l’oferta com a reclam, en molts casos, d’una clientela sensibilitzada pel fet multilingüe o per la importància que té l’anglès en la nostra societat actual. Començar a “ensenyar” anglès s’ha convertit darrerament en una qüestió de “quan” iniciar aquest aprenentatge, molt més que de “com” i en quines condicions s’hauria de fer. Però hem d’anar en compte. No tot el que es fa “serveix” per aprendre anglès i menys en edats tan primerenques. El fet de pintar fitxes amb el color “blue” o repetir cançons i cantarelles descontextualitzades no vol dir que els nens i nenes d’Educació Infantil tinguin garantit un millor aprenentatge de la llengua en un futur. Ensenyar anglès –que en el nostre país significa aprendre una tercera llengua- és una activitat complexa que requereix una proposta didàctica ben definida i unes circumstàncies favorables. Així doncs, abans de posar en marxa un projecte com aquest cal una reflexió prèvia per tal d’assegurar la màxima qualitat i els millors resultats. A TENIR EN COMPTE D’una banda no és gaire difícil convèncer-nos que avançar l’aprenentatge de l’anglès ofereix uns avantatges difícils d’igualar en altres etapes del nostre sistema educatiu. • Els nens/es estan molt motivats per l’aprenentatge de la llengua. •S’ho passen molt bé aprenent: pregunten, participen i experimenten amb la llengua. •Aprenen molt ràpid i són molt receptius. •Desenvolupen una bona pronúncia i no tenen cap vergonya a l’hora de parlar i reproduir el que senten a l’aula. •La comprensió és altíssima. Mentre que alguns nens i nenes són capaços de produir missatges i comunicar-se, altres només escolten i van incorporant elements de la nova llengua, però tanmateix, en aquests períodes de “silenci”, desenvolupen unes estratègies de comprensió que els seran molt útils en els seus aprenentatges futurs . •Aquesta llengua nova els ajuda a desvetllar l’interès per d’altres llengües i cultures. Cal destacar també que la introducció d’una llengua nova ajuda moltíssim als nouvinguts/des. A l’aula d’anglès es troben en una situació de comprensió similar a la resta d’infants i la seva motivació i participació és molt alta. Poden establir relacions entre més\n2. llengües i fan connexions molt interessants. Aquest fet fa que augmenti la seva autoestima i els anima a superar-se al llarg de tota la seva escolarització. Però també hem de ser conscients i reconèixer alguns inconvenients que no s’han de desestimar. •La capacitat d’atenció dels nens i nenes d’aquestes edats és molt curta i s’han de fer activitats molt variades. •Obliden fàcilment el que han après si no es recicla sovint. •S’ha de valorar el context sociocultural, la mobilitat dels alumnes del centre, la qualitat lingüística de la L1 i la L2, els recursos humans i materials de l’escola i d’altres aspectes que poden aconsellar iniciar l’aprenentatge de l’anglès a Cicle Inicial, tot reforçant la llengua catalana a Educació Infantil i revisant els plans d’immersió. •S’han de tenir en compte també els ritmes i horaris d’Educació Infantil. En aquesta etapa el temps és diferent. Els nens/es poden estar engrescats en una activitat i quan entra l’especialista d’anglès s’ha de reorganitzar tot per tal de començar la sessió. Conceptes com “flexibilitat horària” o “agrupaments flexibles” són cabdals encara que difícils de gestionar. •Qui serà el mestre que farà anglès a Infantil? ESPECIALISTA D’ANGLÈS O MESTRE D’INFANTIL? LA GRAN QÜESTIÓ S’hauria de poder comptar amb mestres que hagin treballat prèviament en aquesta franja d’edat. Els nens i nenes estan desenvolupant la seva personalitat, estan aprenent a relacionar-se amb els altres i amb el món que els envolta. Experimenten, s’expressen de diverses maneres, aprenen a acceptar el torn de paraules, comencen a jugar en grup i necessiten conèixer els limits del jo i l’altri, és a dir, s’estan socialitzant. L’aprenentatge de la llengua anglesa pot ser un aprenentatge costós ja sigui per la seva timidesa o per què els costi relacionar-se o parlar davant dels altres. El mestre n’ha de ser conscient i ha de saber gestionar les petites o grans aportacions que cada nen fa. Els nens i nenes necessiten sentir-se segurs, estimats i motivats i és el mestre qui crea un ambient favorable perquè cada nen/a tingui el seu espai, respectant els seus ritmes i els seus interessos. Els mestres d’anglès haurien de tenir un bon coneixement de la llengua i de la cultura anglesa per poder transmetre i compartir aspectes tan lingüístics com culturals. Aprendre una llengua va més enllà d’aprendre paraules i cançons. Al darrera hi ha tota una cultura, unes tradicions, una literatura, unes ciutats, uns paisatges…Els infants han de conèixer i respectar els països que parlen aquesta llengua. Tothom té un tiet o una cosina que ha anat a London o a New York, i si els nens/es porten objectes a classe com un barret de “Bobby”, un autobús de dos pisos o postals, el mestre ha de saber canalitzar i conduir aquestes aportacions. Així doncs el mestre ha de ser un bon coneixedor del món de l’Educació Infantil.\n3. LA FORMACIÓ DE L’ESPECIALISTA D’ANGLÈS No volem deixar passar l’oportunitat de reclamar una formació inicial més completa. Els mestres de llengua, de qualsevol llengua, tenim actualment l’oportunitat i el repte, com diu Michael Byram, de “desenvolupar i potenciar, en els nostres alumnes, actituds de recerca, de comunicació, de participació i de responsabilitat, tot creant enllaços entre els seus aprenentatges a l’aula i les activitats que es desenvolupin a l’escola, al barri o a qualsevol part del món”. Això significa avançar en una formació basada en les competència pluricultural, la competència plurilíngüe i el compromís amb la ciutadania. El professors universitaris, responsables de pràctiques i els tutors a les escoles han d’entendre que “estem passant d’ensenyar llengües per a la comunicació a ensenyar llengües per a la comunicació intercultural” (Paloma Castro). Aquesta formació hauria d’incloure 3 o 4 períodes de pràctiques al llarg de tota la carrera, amb un bon tutor tan a la universitat com a l’escola, i una pràctica obligatòria en una escola de parla anglesa o un Erasmus. En aquest sentit s’haurien de facilitar els intercanvis internacionals (Socrates, Leonardo,...) i impartir algunes matèries en anglès durant la carrera per tal d’assolir un domini molt bo de la llengua, especialment oral (nivell A2 o A1 del CEFR1), sense oblidar la formació tan metodològica com lingüística de l’anglès en totes les especialitats del magisteri. Caldria també un canvi metodològic en algunes de les classes a la universitat. Treballar per projectes tal i com ho fem a les escoles, utilitzar les tecnologies de l'aprenentatge i del coneixement, utilitzar el “portafolis” com una eina reflexiva, un espai per fer visibles els aprenentatges i les bones pràctiques, que serveixi tan de creixement professional, com de creixement personal, ... ESCOLA I FAMÍLIA Les escoles, com a baròmetres hiper sensibles a tots els canvis que es produeixen a la nostra societat, han estat les primeres en detectar i abordar els problemes derivats de la pluriculturalitat i dels canvis sociolingüístics. És necessari que tot l’equip educador de l’escola desenvolupi un Projecte Lingüístic coherent i integrador de l’anglès amb la resta de llengües presents a l’escola. Quantitat i continuïtat són dos dels aspectes que s’haurien de tenir en compte: mínim d’hores setmanals, possibilitat de desdoblar grups per facilitar la interacció, la parla i les diferents modalitats d’expressió, decidir els espais (aula d’anglès o la pròpia aula), continuïtat del projecte infantil-primària-secundària, coordinació de tots els mestres de llengua per establir criteris i estratègies comunes, establir mecanismes de reciclatge de la llengua i dels temes... 1 CEFR: Common European Framework of Reference. Council of Europe, 2001\n4. També és important implicar a les famílies en tots els nivells, potenciar el contacte amb l’escola i fer-les coneixedores dels aprenentatges dels seus fills i filles en l’àrea d’anglès. Aquest lligam el creiem indispensable: els nens i nenes frisen per ensenyar els seus coneixements d’anglès als pares, als avis… Podem fer que s’enduguin un titella d’anglès a casa o una capsa amb contes, el CD de les cançons que es treballen a l’aula, un DVD en anglès, filmacions de les seves intervencions a l’aula, demanar que llegeixin o escriguin comentaris en una llibreta especial, ... A més, en aquests moments les escoles gaudim d’una gran riquesa i varietat cultural i lingüística i des de l’aula d’anglès ho podem aprofitar tot convidant pares i mares a explicar-nos algun conte del seu país d’origen, una recepta senzilla de cuina o alguna curiositat del seu país. Això ens pot permetre lligar cultures, llengües, costums i comunicació, en un espai d’aprenentatge d’una “altra” llengua. METODOLOGIA A SEGUIR A les escoles de primària i secundària els nens i nenes haurien d’aprendre la llengua utilitzant-la, pensant amb la llengua i sobre la llengua, amb uns plantejaments “constructivistes”, basats en l’ús comunicatiu de la llengua. En aquests moments arreu d’Europa s’està parlant molt de la metodologia CLIL/AICLE (Aprenentatge Integrat de Contingut i Llengua Estrangera), on els alumnes aprenen llengua i contingut alhora, donant oportunitats efectives d’ús de la llengua i obrint les portes a una gran diversitat d’aprenents. Això implica, però, un treball conjunt dels mestres de l’escola i un replantejament del currículum. Hi ha moltes escoles a Catalunya que ja estan duent a terme CLIL i aquest podria ser un model a seguir. Però s’ha de tenir en compte el tipus d’escola, els mestres amb els que comptem i especialment la metodologia que durem a terme. Treball cooperatiu, projectes, experimentació, recerca, presentacions… Hem de tenir molt clar que “tots els mestres som mestres de llengua” i que tots hi estem implicats. El CEFR ens convida a utilitzar el Portfolio Europeu de les Llengües, per tal de fomentar un ensenyament i aprenentatge més reflexiu i afavorir l’autoavaluació en la identificació de les llengües adquirides. L’alumne, a més, reflexiona sobre la seva identitat com a parlant i com a aprenent de llengües i valora el fet multilingüe en una societat cada cop més plural. Cada escola ha d’adaptar el PEL a la seva realitat i etapa educativa, però és interessant que l’alumne sigui conscient del seu progrés en l’aprenentatge de llengües i valori la seva llengua materna. Finalment, no podem oblidar l’ús de les tecnologies de la informació i la comunicació en la pràctica pedagògica: recerca d’informació, creació de materials, àudio, vídeo, intercanvis entre escoles…. El mestre ha d’acompanyar als alumnes en l’aprenentatge de les noves tecnologies i en la recerca, selecció i elaboració autònoma de la informació, tot creant diferents llenguatges, amb diferents eines tecnològiques, i construint conjuntament el coneixement.\n5. Per acabar, tan si ens decidim per un avançament de la llengua a educació infantil com si mantenim la seva introducció al cicle inicial, el que és important és fer-ho amb qualitat, amb uns entorns rics d’experiències, vivències, i sobretot tenint en compte que cada nen/a té el seu ritme i aprèn de maneres diferents. Diversificar les activitats, aplicar diferents metodologies i contextualitzar al màxim la llengua en entorns pluriculturals, és la millor manera de fer la llengua útil i oferir als nostres alumnes els espais i les eines per poder-se expressar, interaccionar i aprendre. Els aprenentatges que el nen/a fa a l’escola són molt diversos, però tan si és llengua oral o escrita, catalana o anglesa, com expressió plàstica o musical, matemàtiques o ciències..., relacionar-se i conviure els uns amb els altres és primer. Tal com deia Loris Malaguzzi l’infant té 100 llengües. Procurem treballar, potenciar i parlar-les totes. Isabel Turon Balcells, mestra d’anglès a Infantil, CEIP Antoni Brusi (Barcelona) i Enric Calvet Tomàs, mestre d’anglès a Primària, CEIP Pau Vila (Esparreguera). Referències: Michael Byram, University of Durham, UK “Foreign language and citizenship education: CLIL in the foreign language classroom”. In conference, 2007 Paloma Castro a les Jornades “Nous reptes en l’ensenyament de les llengües estrangeres”, Universitat de Lleida, 18-20 octubre 2007. Council of Europe (2001). Common European Framework of Reference http://www.coe.int/T/DG4/Linguistic/Source/Framework_EN.pdf “El meu portfolio europeu de les llengües” http://www.xtec.cat/crle/02/portfolio/


Apartamentos | Apartaments Ciutat Vella en Barcelona, Web oficial\nApartamentos Apartaments Ciutat Vella, Barcelona\nAcogedores espacios en Apartaments Ciutat Vella\nReserva tu habitación con wifi gratis\nEl apartamento 1-4 de Apartaments Ciutat Vella es la mejor opción para descansar en Barcelona. Ofrecen capacidad para 1 y hasta 4 personas, con un dormitorio con 2 camas, un amplio salón con sofá cama doble, zona de cocina eléctrica totalmente equipada con nevera y microondas, baño privado con amenities... ...\nEl apartamento 1-6 de Apartaments Ciutat Vella son más amplios, pensados especialmente para quienes viajan en familia y con amigos. Los apartamentos ofrecen espacio para 1 y hasta 6 personas, tienen 2 dormitorios con 2 camas cada uno, baño privado completo con amenities de baño, cocina eléctrica equipada con nevera ...


Camins de Passió, un viatge captivador al cor d'Andalusia - Club del Viatger\nCamins de Passió\nun viatge captivador al cor d'Andalusia\nDel 5 al 10 d'abril 6 dies / 5 nits\nUs convidem a descobrir l’apassionant cor d’Andalusia, passarem per la història, les tradicions, la natura, la gastronomia i la cultura de diversos enclavaments patrimonials de l’interior andalús.\nGaudirem del seu patrimoni historicoartístic format per impressionants palaus, belles esglésies i recòndits claustres en enclavaments centenaris, que daten de l’època romana, medieval i moderna, així com valuoses mostres d’estil andalusí, renaixentista o barroc.\nEns delectarem de la seva gastronomia, ja que si hi ha un àmbit en el qual Andalusia i els seus municipis presumeixen, és de la seva riquesa en la dieta mediterrània, plena de tradició, productes de la terra i la seva elaboració artesanal exquisida\nViatge cap a Antequera i Priego de Còrdova\nDilluns, 5 d'abril\nSortida en autocar al matí, des dels diferents punts de recollida, cap a l’aeroport de Barcelona per volar fins a Màlaga, on ens espera l’autocar i el guia que ens acompanyarà durant els dies vinents.\nArribarem a la nostra destinació i viatjarem des de Màlaga fins a Antequera. Aquesta província andalusa amaga una de les mostres més representatives del paisatge de la Serra Subbètica, considerades les escultures naturals més belles d’Europa, el Torcal, anomenat així per les formacions circulars originades per l’erosió de vent, l’aigua o la neu.\nDinar en un restaurant local on gaudirem dels plats tradicionals de la zona.\nArribant a Antequera, podrem visitar aquesta bella ciutat, coronada pel castell i per la basílica de Santa Maria. Visitarem el seu nucli antic i passejarem per la història de les seves esglésies, convents, arcs i palaus.\nA continuació ens dirigim ja cap al nostre hotel situat a Priego de Còrdova, un bell edifici històric amb un pati bellíssim i un frondós jardí centenari. Aquí ens brindaran un sopar en un conjunt perfecte per gaudir tastant el millor de la cuina andalusa tradicional i mediterrània des d’una perspectiva creativa, innovadora i sempre sorprenent. Allotjament a l’hotel durant les properes tres nits\nPriego de Còrdova - Alcalà la Real\nEsmorzar a l’hotel. Avui comença realment el nostre recorregut per les localitats pertanyents als Camins de Passió. Visitarem Alcalà la Real, el seu nucli antic està declarat Bé d’Interès Cultural. El monument més emblemàtic de la ciutat és el Conjunt Monumental de la Fortalesa de la Mota, emplaçament original de la ciutat fins al segle XVI. Passejarem pels carrers de l’antiga ciutat medieval mentre descobrim els testimonis d’edificis civils i religiosos com la Torre de la Presó, l’Alcassaba i l’Església Major Abacial, la Plaça Alta, el Bahondillo i el Nevero.\nDinar en un restaurant en ruta. Després d’un descans, tornarem fins a Priego de Còrdova, on descobrirem el bell barri de la Villa, d’origen musulmà i amb un magnífic llegat barroc, ple d’edificis preciosos i fonts plenes d’aigua. Farem un petit descans al barri antic, on el Parc Natural de les Serres Subbètiques ens regala una de les vistes més belles de la zona.\nEns dirigirem al nostre hotel per refrescar-nos abans de sopar en el seu encantador restaurant. Allotjament\nBaena - Almàssera - Cabra - Priego de Còrdova\nDesprés d’un bon esmorzar a l’hotel, viatjarem cap a la ciutat mil·lenària de Baena. Conserva en el seu centre històric part de la seva fortalesa i l’entramat dels carrers de l’almedina àrab. És terra de tradició olivera i posseeix la Denominació d’Origen més antiga de país. Per conèixer aquesta tradició de prop, gaudirem d’una visita a una almàssera amb un tast dels seus olis.\nDinar al centre de la ciutat on gaudirem de la gastronomia tradicional de Baena.\nLa nostra ruta segueix per serralades, deus i paratges naturals, fins a arribar a la localitat de Cabra. És una de les poblacions més antigues de la comarca i aquí coneixerem la seva rica història, passejant pels seus pintorescs i barrocs carrers, juntament amb les seves cases senyorials, esglésies, i el castell i diverses fonts. Cal destacar que en l’època visigòtica fou una de les principals seus episcopals del sud de la Península i la pervivència del cristianisme es perllongà fins i tot durant l’època àrab.\nRetorn al nostre hotel de Priego de Còrdova. Sopar i allotjament\nPriego de Còrdova - Lucena - Osuna\nBen esmorzats, ens dirigirem cap a Lucena, coneguda com la Perla de Sefarad, ja que conseva un important llegat, la Necròpolis Jueva excavada més gran de la península Ibèrica. L’herència d’un important passat jueu, àrab i cristià, la van convertir en pròsper enclavament que atresora un ric patrimoni històric i artístic. Visitarem també l’imponent Sagrari de Sant Mateu i el Castell del Moral, on va estar presoner Boabdil, l’últim rei de Granada.\nDinarem abans de seguir en ruta cap al centre geogràfic de la comunitat andalusa. Passant per paratges naturals arribem a Osuna, la joia patrimonial de les terres de Sevilla. Coneixerem la ciutat de la mà del nostre guia, visitant tres dels seus monuments més representatius: la insigne Col·legiata, el Monestir de l’Encarnació i els exteriors de la Universitat d’Osuna.\nEns allotjarem avui en un preciós palauet al centre de la localitat. En el seu restaurant tastarem la cuina tradicional combinada amb les més innovadores de la mà dels seus xefs. Allotjament\nOsuna - Écija - Utrera - Carmona\nEsmorzar. Continuarem amb les nostres visites, en aquest cas, ens dirigirem a la vila del sol, Écija, considerada com un dels centres artístics més importants d’Andalusia, la Ciutat de les Torres i del Sol, el qual sorprèn pel seu excepcional patrimoni. Passejant per la ciutat coneixerem el seu passat i el seu paper en la història d’Andalusia, destacant l’empremta que diferents civilitzacions han deixat a la ciutat. Destaquen els palaus amb imponents façanes i algunes arquitectures religioses, entre d’altres, l’església de Sant Jaume, de construcció gòtic-mudèjar.\nGaudirem d’un típic dinar en un restaurant local i després de descansar una mica, seguirem el nostre camí.\nEnclavada entre les terres camperoles sevillanes les maresmes del Guadalquivir, se situa Utrera, un important centre de culte i peregrinació, així com el bressol de grans figures del flamenc i d’una rica gastronomia superada per la seva excel·lent pastisseria, de la qual destaquen els coneguts Mostachones. Passejarem pel seu ric conjunt històric, on s’entrecreuen joies de l’arquitectura, esglésies, convents, cases-palaus i places arbrades.\nAcabada la visita ens traslladarem cap a Carmona, una ciutat envoltada per la fèrtil horta sevillana. Com a colofó d’aquest viatge tan especial, pernoctarem la darrera nit al Parador de Carmona. L’edifici s’erigeix sobre les ruïnes d’un impressionant alcàsser àrab del segle XIV que corona el poble i ofereix bellesa, tranquil·litat, una exquisida gastronomia i bells paisatges.\nDesprés d’un merescut descans, ens retrobarem en el restaurant del Parador, situat en un espectacular antic refectori, amb vistes precioses a més de delectar-nos de deliciosos plats tradicionals i la seva dolça rebosteria. Gaudirem del sopar en un indret únic, ple de màgia, llum i gent acollidora. Allotjament\nEsmorzar a l’hotel i ens preparem per visitar Carmona, una ciutat plena d’edificis de l’època romana, islàmica, barroca i contemporània. Recorrerem el seu antic barri jueu, veurem diversos llegats religiosos, entre ells la catedral, el bell temple gòtic de Santa Maria.\nVisitarem també dos dels edificis més emblemàtics de caràcter militar i civil: la Fortalesa de la Porta de Sevilla, i la Fortalesa del Rei Don Pedro.\nDinarem al Parador i a l’hora prevista ens traslladarem a l’aeroport de Sevilla per agafar el nostre vol cap a Barcelona, on ens espera l’autocar del Club del Viatger que ens retornarà als mateixos punts de recollida del primer dia\nTrobada prèvia per conèixer els companys de viatge i rebre l’itinerari definitiu\nTrasllats a l’aeroport des dels diferents punts de recollida habituals del Maresme i Barcelona ciutat\nVols directes: Barcelona – Màlaga i Sevilla – Barcelona amb les taxes incloses\nFacturació d’una maleta de fins a 23 Kg\nGuia local castellanoparlant per a totes les visites indicades al viatge\n3 nits a l’hotel Museo Patria Chica de 4* o similar a Priego de Còrdova\n1 nit a l’hotel Palacio Marqués de Gomera de 4* o similar a Osuna\n1 nit al Parador de Carmona de 4* o similar a Carmona\nPensió completa durant el viatge, des del dinar del primer dia fins a l’esmorzar del darrer\nBegudes incloses als àpats: aigua, vi i cafè\nAssegurança de cancel·lació opcional. Preu: 60€\n• Dipòsit de 700,00 € abans del 10 de gener del 2021\n• Resta del pagament abans del 18 de febrer de 2021


Dockers Alpha Jogger Smart 360 Flex Slouch Tapered Gris, Dressinn\nDockers Alpha Jogger Smart 360 Flex Slouch Tapered\nCompra aquest producte i guanya 55 CoINNs / $ 0.65\nDockers - Roba home - Pantalons\nTipus de pantaló: Pantalons casual\nDescripció Dockers Alpha Jogger Smart 360 Flex Slouch Tapered\nAmb compte, mai no voldreu treure'ls. Smart 360 Flex Alpha Jogger és actual, còmode i, sens dubte, capaç. Botons reforçats i llaços de corretges, amb detalls dissenyats per superar el proper quart de segle. Un turmell cincado et manté atent, per no parlar de genial.\nEstirament de 4 vies, comoditat canviant del joc amb estirament en totes les direccions\nAmpli a través del seient i la cuixa\nObertura de cames cònica\nEs troba per sota de la cintura\nZip fly amb tancament de botó\n92% cotó, 8% elastà\nDockers Alpha Jogger Smart 360 Flex Slouch Tapered té la total garantia de devolució. Si per qualsevol motiu no estàs satisfet amb la compra de Dockers Alpha Jogger Smart 360 Flex Slouch Tapered a dressinn, tens 30 dies per retornar el producte. A més a més, a la botiga online de moda trobaràs una àmplia varietat de material de la marca Dockers i podràs completar la teva comanda amb altres productes de moda al millor preu online.\nCaracterístiques Dockers Alpha Jogger Smart 360 Flex Slouch Tapered\nTecnologias Dockers Alpha Jogger Smart 360 Flex Slouch Tapered\nSostenibilitat Dockers Alpha Jogger Smart 360 Flex Slouch Tapered\nIgnacio catalan - 08/07/2019\nTot molt preu i qualitat\nTodo muy precio y calidad\nIago gonzález gómez - 07/05/2019\nPantalons còmodes a bon preu. Talla molt gran, sòl portar una 32 en aquesta marca i he demanat una 31 però fins i tot valdria una 30\nPantalones cómodos a buen precio. Talla muy grande, suelo llevar una 32 en esta marca y he pedido una 31 pero incluso valdría una 30\nDockers Modern Chino\n$ 48.15 $25.49\nDockers Alpha Khaki Slim Tapered\n$ 77.28 $58.99\n$ 76.88 $59.99\n$ 77.35 $58.99\n$ 48.44 $26.99


Les mentides que ens expliquen sobre els serveis públics. Les veritats que ens amaguen sobre els serveis públics - CCOO Educació Pública Les mentides que ens expliquen sobre els serveis públics. Les veritats que ens amaguen sobre els serveis públics - CCOO Educació Pública\nHome > Serveis públics > Les mentides que ens expliquen sobre els serveis públics. Les veritats que ens amaguen sobre els serveis públics\nÀrea Pública defensa serveis públics Plataforma Sindical Unitària Publicacions Serveis públics\nLes mentides que ens expliquen sobre els serveis públics. Les veritats que ens amaguen sobre els serveis públics\nVersió PDF Tríptic\nLes mentides que ens expliquen\n1a Mentida: El deute públic és el causant de la crisi\nAl contrari. El deute públic, que tampoc és tant alt si el comparem amb els d’Alemanya i França, és conseqüència de la crisi. Està motivat, per una banda, pels diners que l'Estat ha destinat a taponar els forats produïts per la banca i també dels que s'han hagut de dedicar a mitigar les situacions originades per l'auge salvatge de l'atur, originat en bona part per l'esclat de la bombolla immobiliària i, per l’altra, per la dràstica disminució dels ingressos de l'Estat, a causa de la fallida en cadena de milers d'empreses que no reben els préstecs bancaris.\nNo és així. Es poden augmentar els ingressos, especialment si es persegueix amb eficàcia el frau fiscal. També es pot reduir la inversió militar, estalviar en medicaments donant prioritat als genèrics, reduir la despesa energètica i revisar els concerts amb centres educatius d'elit i les exempcions religioses. Les polítiques de retallades en els serveis públics obeeixen a una opció ideològica, que té com a objectiu fonamental la seva degradació, asfixien l'economia d'un país i augmenten l'atur .\nI a Catalunya, a la cua!\nDe cap manera. Aquest argument és una generalització injustificada, que amaga el malbaratament en què han incorregut algunes administracions, més preocupades per l’ostentació que per oferir uns serveis de qualitat. L’any 2010 la despesa pública espanyola equivalia al 45% del PIB, 5,3 punts per sota de la mitjana dels 27 països de la Unió Europea. Pel que fa al capítol de personal, la majoria d'empleades i empleats públics són mileuristes, o ni tan sols arriben a aquesta xifra a final de mes.\nLa despesa en educació: Catalunya, a la cua d'Espanya... i d'Europa\nA Catalunya: 3,2%\nA Espanya: 4,5%\nA Finlàndia: 6%\nMitjana a l'OCDE: 5%\n5a. Mentida: L’oferta privada pot substituir a la pública\nEls qui defensen aquesta afirmació argumenten que el sector privat gestiona millor que el públic i resulta més barat. Res més allunyat de la realitat. La crisi ja està demostrant els perjudicis de les privatitzacions sobre els professionals i els usuaris. La empresa privada mai assumeix els serveis que no generen beneficis, perquè anteposen aquests últims a la qualitat dels mateixos.\nItem Reviewed: Les mentides que ens expliquen sobre els serveis públics. Les veritats que ens amaguen sobre els serveis públics Rating: 5 Reviewed By: .


1 min. Barcelona 02/07/2019 12:30\nL'ACN ha sobrevolat amb un dron les més de 5.000 hectàrees que van cremar la setmana passada en l'incendi a la Ribera d'Ebre. Concretament, les imatges mostren el tram entre els municipis de Bovera i la Granadella, amb un paisatge calcinat per un foc que va obligar a mobilitzar tots els efectius disponibles arreu de Catalunya.


BUC PETIT | Agrupació A.M.I.C.S.\nUs oferim el lloguer de locals a la zona del Vallès i Barcelona; complex de locals de 8 a 12m2 amb vigilància i completament condicionats.\nEls locals de lloguer a Sabadell podran ser renovats de forma mensual des dels 130 € fins als 200 €. Els nostres locals d'assaig ofereixen la possibilitat de tenir un espai per guardar tots els instruments i el material necessari, a més d'estar completament equipats i regulats tèrmicament.\nOferim bucs d'assaig aïllats acústicament amb seguretat 24h mitjançant videovigilància en passadissos i accessos. Per accedir als nostres locals d'assaig de lloguer es necessita una targeta única i exclusiva per als socis, rescindint el pas a tota persona aliena a la propietat. Les hores d'entrada i de sortida estan regulades de 9h a 00h, el complex romandrà sota alarma de seguretat durant les nits. Es podrà demanar un accés nocturn per a concerts i / o bitlles a partir de les 00h.\nEn el preu del lloguer de bucs d'assaig mensual incloem un servei de neteja periòdica de les zones comunes i locals, així com garantim el correcte funcionament de totes les instal·lacions. El material de so no està inclòs en el preu però pots consultar l'apartat de lloguer d'equips de so per saber més.\nUn buc d'assaig és fonamental per a fomentar la creativitat i donar curs als principis acústics de cada artista; en AMICS sabem l'important que és tenir un espai propi en el qual poder crear noves peces i tenir a la teva disposició tot el necessari per fer-ho. Consulta amb nosaltres per al lloguer mensual de local a Sabadell i altres serveis que puguin ser-te d'interès en el sector musical.\nPreu: De 130 € a 200 €\n* Material no inclòs.


Vilanova, seu de la Copa del Rei d’hoquei patins 2012 - FC Barcelona\nHomeSeccionsHoquei PatinsPrimer EquipNotíciesVilanova, seu de la Copa del Rei d’hoquei patins 2012\nVilanova, seu de la Copa del Rei d’hoquei patins 2012\nEn la competició, hi participaran els vuit primers classificats en la primera volta de l’OK Lliga, entre ells el FC Barcelona, que serà cap de sèrie\nL'hoquei patins del Barça, líder de l'OK Lliga / FOTO: ARXIU FCB\nVilanova i la Geltrú ha estat, finalment, la ciutat escollida per disputar la Copa del Rei 2012 d'hoquei patins. En la competició, que tindrà lloc al Pavelló Municipal del Garraf, hi participaran els vuit primers equips classificats en la primera volta de l'OK Lliga.\nEls quatre primers classificats (FC Barcelona, Coinasa Liceo, Noia Freixenet i CP Vilanova Mopesa) seran caps de sèrie i no es podran enfrontar entre ells en la primera ronda. Seguint el format de les passades edicions, les eliminatòries es jugaran a partit únic a partir dels quarts de final. Durant els pròxims dies, es comunicarà la data del sorteig del calendari final.\nVuit equips de l’OK Lliga s’enfronten a la Copa del Rei 2012: el FC Barcelona, el Coinasa Liceo, el Noia Freixenet, el CP Vilanova Mopesa, el Sather Blanes, el Tecnol Reus Deportiu, el Moritz Vendrell i el SHUM Grupo Maestre.\nCP Vic renuncia a organizar la Copa del Rey\nCP Vic renuncia a organitzar la Copa del Rei


Grand Legi Hotel Lombok Indonèsia - Ofertes d'hotels amb els MILLORS DESCOMPTES EN LÍNIA\nSriwijaya Street no 81 Mataram - Lombok - Indonesia, Mataram, Lombok, Indonèsia, 83127 - Veure al mapa\nTé alguna pregunta per a Grand Legi Hotel?\nBarri Mataram Mataram Mataram Tanjung Ringgit Mataram Mataram\nMés informació sobre Grand Legi Hotel\nSituat a l'encantadora àrea de Mataram, Grand Legi Hotel gaudeix d'una posició excepcional a la les platges, els paisatges, els negocis de Lombok. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Parc Aquàtic Kura Kura, Esglèsia Immanuel Mataram, Quantum Sarana Medik Pt.\nAprofiti's de la riquesa de serveis i avantatges d'aquest hotel de Lombok. L'hotel ofereix accés a una gran gama de serveis, inclosos servei d'habitacions 24 hores, Wi-Fi gratuït en totes les habitacions, instal.lacions per a minusvàl.lids, Zones públiques amb Wi-Fi, aparcacotxes.\nA més, totes les habitacions ofereixen una gran varietat de comoditats com ara habitacions per a no fumadors, aire condicionat, servei de despertador, escriptori, mini bar per satisfer els clients més exigents. L'hotel ofereix moltes oportunitats d'oci úniques, com centre esportiu, piscina exterior, spa, massatge, piscina (infantil). Amb una localització ideal i amb comoditats imbatibles, Grand Legi Hotel no troba competidors en cap categoria.\nTots els tipus de viatgers (40)Viatger de Negocis (15)Parelles (12)Viatgers en solitari (4)Famílies amb infants petits (1)Famílies amb infants grans (3)Grups (5)\nbeaches and sun, business, religious interests\nDefinitely good value for money !”\nBreakfast/food variety, swimming pool, location\nStayed there for 2 nights and was satisfied with everything the hotel has to offer (Breakfast, in-house dining, service, good swimming pool for family with young children, good view inside the hotel, friendly/helpful staff).\nfood,airport transfer,all the building outside the room\nRoom was a bit dusty and a hair was still on my pillow, could do with a good clean now and again, dinner we has was great, staff were helpful and the grounds were lovely, we only stayed one night so didn't really get to go in the pool which looked great\nnice for swimming pool”\nnice pool, comportable room,...\nnice staff....bla...bla...bla...and nice swim pool\nGood hotel, closed to interesting place”\nNice and clean room, easy to access by taxi, free wifi, and good tv program\nThe hotel look like old and should improve the maintenance or replace as necessary Wifi signal can not detect inside the room Take long time for waiting a taxi\ncentrally located and near to beaches”\nA nice hotel for business and centrally located”\nAffordable price, centrally located and clean room\nI stayed here for a business conference. This was not the best for business conferencing, yet the number one in the city was already full. I would like to say this is sort of comfortable-family hotel in the city.


Centre d'Interpretació del Patrimoni de la Guerra Civil Ermengol Piró d'Alcoletge - Front del Segre - Museu memoria històrica : Centre d'Interpretació del Patrimoni de la Guerra Civil Ermengol Piró d'Alcoletge\nDavant la situació generada pel COVID-19, el concurs literari Epistolae 2020 ampliarà la data d’entrega de treballs fins al 3 d’abril. Aquesta data es podria modificar depenent de l’evolució de l’afectació. Recordem que els treballs es poden enviar per correu […]\nHORARI D’HIVERN (d’octubre a maig) 2020 Dilluns i Dimarts: Tancat Dimecres, Dijous, Divendres i Diumenges: 10-13 hores/ 14-16 hores Dissabtes: 10-13 hores/ 16-18 hores Primer cap de setmana de cada mes: Tancat Per concertar visites i informació: Dimecres a Diumenge […]\nUs convidem a l’Acte inaugural de l’exposició itinerant “Transgressores” del Memorial Democràtic. La inauguració anirà a càrrec del senyor Jaume Montfort Samà, Director dels Serveis Territorials de Justícia a Lleida. També hi assistiran l’ alcalde d’ Alcoletge, senyor Josep […]\nBon dia, En el marc dels actes commemoratius dels 80 anys de la fi de la Guerra Civil a d’Alcoletge, dels del Centre d’Interpretació del Front del Segre i la regidoria de Cultura de l’Ajuntament d’Alcoletge, hem organitzat un Cicle […]